নাইনটিন সেভেনটিন হল স্যাম মেন্ডেজ পরিচালিত, রচিত, ও প্রযোজিত ২০১৯ সালের ব্রিটিশ মহাকাব্যিক যুদ্ধভিত্তিক চলচ্চিত্র। এতে শ্রেষ্ঠাংশে অভিনয় করেছেন জর্জ ম্যাকাই ও ডিন-চার্লস চ্যাপম্যান এবং পার্শ্ব চরিত্রে অভিনয় করেছেন মার্ক স্ট্রং, অ্যান্ড্রু স্কট, রিচার্ড ম্যাডেন, ক্লেয়ার দ্যুবুর্ক, কলিন ফার্থ ও বেনেডিক্ট কাম্বারব্যাচ। এটি মেন্ডেজের পিতামহ আলফ্রেড মেন্ডেজের জীবনের খণ্ডাংশ ও প্রথম বিশ্বযুদ্ধে দুজন তরুণ ব্রিটিশ সেনার গল্প অনুসারে নির্মিত।  নাইনটিন সেভেনটিন চলচ্চিত্রটির উদ্বোধনী প্রদর্শনী ২০১৯ সালের ৪ঠা ডিসেম্বর এবং এটি ২৫শে ডিসেম্বর মার্কিন যুক্তরাষ্ট্রে ও ২০২০ সালের ১লা জানুয়ারি যুক্তরাজ্যে প্রেক্ষাগৃহে মুক্তি পায়। চলচ্চিত্রটি মেন্ডেজের পরিচালনা, অভিনয়, চিত্রগ্রহণ, সঙ্গীত, সম্পাদনা, শব্দগ্রহণ ও বাস্তবতার জন্য প্রশংসিত হয়। চলচ্চিত্রটি ৯২তম একাডেমি পুরস্কারে দশটি বিভাগে মনোনয়ন লাভ করে, তন্মধ্যে রয়েছে শ্রেষ্ঠ চিত্রগ্রহণ, শ্রেষ্ঠ দৃশ্যমান প্রভাব, শ্রেষ্ঠ শব্দ মিশ্রণ বিভাগে পুরস্কার অর্জন করে। এছাড়া চলচ্চিত্রটি ৭৭তম গোল্ডেন গ্লোব পুরস্কারের সেরা নাট্য চলচ্চিত্র ও সেরা পরিচালক বিভাগে পুরস্কৃত হয়; ৭৩তম ব্রিটিশ একাডেমি চলচ্চিত্র পুরস্কারে শ্রেষ্ঠ চলচ্চিত্র ও শ্রেষ্ঠ পরিচালনাসহ সাতটি বিভাগে পুরস্কৃত হয়; এবং শ্রেষ্ঠ চলচ্চিত্র বিভাগে প্রডিউসার্স গিল্ড অব আমেরিকা পুরস্কার লাভ করে। এছাড়া মেন্ডেজ সেরা চলচ্চিত্র পরিচালনা বিভাগে ডিরেক্টরস গিল্ড অব আমেরিকা পুরস্কার অর্জন করেন।  কুশীলব  জর্জ ম্যাকাই - ল্যান্স করপোরাল উইলিয়াম "উইল" স্কোফিল্ড  ডিন-চার্লস চ্যাপম্যান - ল্যান্স করপোরাল টমাস "টম" ব্লেক  মার্ক স্ট্রং - ক্যাপ্টেন স্মিথ  অ্যান্ড্রু স্কট - লেফটেন্যান্ট লেসলি  রিচার্ড ম্যাডেন - লেফটেন্যান্ট জোসেফ ব্লেক  ক্লেয়ার দ্যুবুর্ক - লরি  কলিন ফার্থ - জেনারেল এরিনমোর  বেনেডিক্ট কাম্বারব্যাচ - কর্নেল ম্যাকেঞ্জি  ড্যানিয়েল মেস - সার্জেন্ট স্যান্ডার্স  অ্যাড্রিয়ান স্কারবরা - মেজর হেপবার্ন  জেমি পার্কার - লেফটেন্যান্ট রিচার্ডস  মাইকেল জিবসন - লেফটেন্যান্ট হাটন  রিচার্ড ম্যাকেব - কর্নেল কলিন্স  ক্রিস ওয়ালি - প্রাইভেট বুলেন  নভান রিজওয়ান - সিপাই জন্দালার  মাইকেল কর্নেলিয়াস - প্রাইভেট কর্নেলিয়াস  নির্মাণ প্রযোজনা ও অভিনয়শিল্পী নির্বাচন অ্যাম্বলিন পার্টনার্স ও নিউ রিপাবলিক পিকচার্স ২০১৮ সালের জুন মাসে এই চলচ্চিত্রের স্বত্ব গ্রহণের ঘোষণা দেয় এবং এর পরিচালক হিসেবে স্যাম মেন্ডেজ ও চিত্রনাট্যকার হিসেবে মেন্ডেজের সাথে ক্রিস্টি উইলসন-কেয়ার্নসের নাম ঘোষণা করে। টম হল্যান্ডের সাথে এই চলচ্চিত্রের জন্য যোগাযোগ করা হয়, কিন্তু তিনি এতে যুক্ত হননি। অক্টোবরে মেন্ডেজের সাথে চিত্রগ্রাহক হিসেবে রজার ডিকিন্স যোগ দেন। একই মাসে জর্জ ম্যাকাই ও ডিন-চার্লস চ্যাপম্যান শ্রেষ্ঠাংশে অভিনয়ের জন্য চুক্তিবদ্ধ হন। ২০১৯ সালের মার্চ মাসে টমাস নিউম্যানকে এই চলচ্চিত্রের সুরারোপের জন্য নিযুক্ত করা হয়। একই মাসে পার্শ্ব চরিত্রে অভিনয় করেছেন বেনেডিক্ট কাম্বারব্যাচ, কলিন ফার্থ, মার্ক স্ট্রং, রিচার্ড ম্যাডেন, অ্যান্ড্রু স্কট, ড্যানিয়েল মেস, অ্যাড্রিয়ান স্কারবরা, জেমি পার্কার, নভান রিজওয়ান ও ক্লেয়ার দ্যুবুর্ক পার্শ্ব চরিত্রে অভিনয়ের জন্য যোগ দেন।  চিত্রগ্রহণ রজার ডিকিন্স এই চলচ্চিত্রের চিত্রগ্রাহক, এটি মেন্ডেজের সাথে তার চতুর্থ কাজ। তারা ২০০৫ সালে জারহেড চলচ্চিত্রে প্রথম একসাথে কাজ করেছিলেন।ভিক, কার্ল (২০ জানুয়ারি ২০২০)। "Escaping the Trench"। টাইম। পৃষ্ঠা ৩৮-৪১। দীর্ঘ চিত্রগ্রহণের মাধ্যমে পুরা কাজ সমাপ্ত হয় এবং ক্যামেরার নড়াচড়া এমনভাবে করা হয় যেন মনে হয় একটি শটেই পুরো দৃশ্য ধারণ করা হয়েছে। টাইম-এর প্রতিবেদনে প্রকাশিত হয় যে, "চলচ্চিত্রের প্রথম থেকে শেষ পর্যন্ত ক্যামেরা দুজন ল্যান্স করপোরালের উপর রয়ে যায়, যেন মনে হয় একটি দীর্ঘ চিত্রগ্রহণের মধ্যেই এটি সমাপ্ত হয়েছে, অনেকটা ২০১৫ সালে শ্রেষ্ঠ চলচ্চিত্র বিভাগে অস্কারপ্রাপ্ত বার্ডম্যান চলচ্চিত্রে আলেহান্দ্রো গোন্সালেস ইনারিতুর পদ্ধতির মত। এর উদ্দেশ্য হল দর্শকদের একটি প্রচালকের মধ্যে নিমজ্জিত করা।"  তথ্যসূত্র  বহিঃসংযোগ         বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের ঐতিহাসিক চলচ্চিত্র বিষয়শ্রেণী:২০১০-এর যুদ্ধভিত্তিক নাট্য চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:ব্রিটিশ ঐতিহাসিক চলচ্চিত্র বিষয়শ্রেণী:ব্রিটিশ যুদ্ধভিত্তিক নাট্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন ঐতিহাসিক চলচ্চিত্র বিষয়শ্রেণী:মার্কিন যুদ্ধভিত্তিক নাট্য চলচ্চিত্র বিষয়শ্রেণী:স্যাম ম্যান্ডেজ পরিচালিত চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:ড্রিমওয়ার্কস পিকচার্সের চলচ্চিত্র বিষয়শ্রেণী:১৯১৭-এর পটভূমিতে চলচ্চিত্র বিষয়শ্রেণী:ফ্রান্সের পটভূমিতে চলচ্চিত্র বিষয়শ্রেণী:উইল্টশায়ারে ধারণকৃত চলচ্চিত্র বিষয়শ্রেণী:সারিতে ধারণকৃত চলচ্চিত্র বিষয়শ্রেণী:স্কটল্যান্ডে ধারণকৃত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ ব্রিটিশ চলচ্চিত্র বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:ব্রিটিশ মহাকাব্যিক চলচ্চিত্র বিষয়শ্রেণী:শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র বিষয়শ্রেণী:মার্কিন মহাকাব্যিক চলচ্চিত্র বিষয়শ্রেণী:প্রথম বিশ্বযুদ্ধ সম্পর্কে যুদ্ধবিরোধী চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:স্যাম মেন্ডেজ পরিচালিত চলচ্চিত্র বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী চলচ্চিত্র বিষয়শ্রেণী:শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র